เชียงใหม่เตรียมรับมือแผ่นดินไหวหลังซึนามิ
ศูนย์ข่าวภาคเหนือ-1 มี.ค.2548ผู้สื่อข่าวจากสถานีวิทยุกระจายเสียงแห่งประเทศไทย จ.เชียงใหม่ แจ้งว่าจังหวัดเชียงใหม่เตรียมซักซ้อมแผนรับมือ หากเกิดแผ่นดินยุบตัวและแผ่นดินไหว ซึ่งมีโอกาสเกิดในพื้นที่ 16 อำเภอ กับ 2 กิ่งอำเภอ นายปริญญา ปานทอง รองผู้ว่าราชการจังหวัดเชียงใหม่ เปิดเผยว่า พื้นที่จังหวัดเชียงใหม่มี 83 ตำบล ใน 16 อำเภอ 2 กิ่งอำเภอ บางจุดมีหินปูนและเป็นโพรงใต้ดิน และจากการที่มีรอยเลื่อนของเปลือกโลก 9 รอยเลื่อน โดยเฉพาะรอยเลื่อนเชียงแสนและรอยเลื่อนแม่จัน ทำให้พื้นที่เหล่านี้มีโอกาสเกิดแผ่นยุบตัวและเกิดแผ่นดินไหวได้ เช่นเดียวกับอีกหลาย ๆ จังหวัด ซึ่งเป็นผลกระทบจากการเคลื่อนตัวของแผ่นเปลือกโลกครั้งใหญ่ จนก่อให้เกิดคลื่นยักษ์ซึนามิขึ้นเมื่อวันที่ 26 ธ.ค.47 ดังนั้น จังหวัดเชียงใหม่จึงได้เตรียมแผนซักซ้อมรับมือขึ้นในเร็วๆ นี้ เพื่อเป็นแสดงให้เห็นว่า ไม่ได้ประมาท และให้คนเชียงใหม่เกิดความมั่นใจ สำหรับลักษณะที่บอกเหตุว่าจะมีแผ่นดินยุบตัวนั้นมีหลายอย่าง อาทิ เกิดการเปลี่ยนแปลงของน้ำผิดปกติ เช่น ขุ่นขึ้นทันใด หรือเกิดน้ำพุจากใต้ดิน ทั้งที่ไม่เคยมีมาก่อน หรือมีสัตว์จำพวกนก หรือ ค้างคาวแตกตื่นออกจากถ้ำ เป็นต้น ซึ่งหากเกิดเหตุเหล่านี้ ขอให้ประชาชนระมัดระวังการอยู่ในบริเวณดังกล่าว สำหรับรอยเลื่อนแม่จันนั้น ที่ผ่านมาได้พบว่าทำให้เกิดแผ่นดินไหวบริเวณจังหวัดในภาคเหนือแล้วหลายครั้ง ระดับความแรงประมาณ 5 ริกเตอร์ แต่เนื่องจากไม่ได้เกิดใจกลางเมืองจึงยังไม่มีปัญหา อีกทั้งขณะนี้เริ่มมีประชาชนหลายกลุ่มวิจารณ์และวิตกกังวลกันว่า จุดที่น่าเป็นห่วงก็คือบริเวณรอบๆ ดอยหลวงเชียงดาว และดอยหลวงเชียงดาว ซึ่งถือว่าเป็นภูเขาหินปูนที่เปราะบางและสูงที่สุดของประเทศ 
ศูนย์ข่าวภาคเหนือ-1 มี.ค.2548 ผู้สื่อข่าวจากสถานีวิทยุกระจายเสียงแห่งประเทศไทย จ.เชียงใหม่ แจ้งว่าจังหวัดเชียงใหม่เตรียมซักซ้อมแผนรับมือ หากเกิดแผ่นดินยุบตัวและแผ่นดินไหว ซึ่งมีโอกาสเกิดในพื้นที่ 16